| Medaljeoversikt |
| --- |
| Konkurrerte for Sør-Koreas flagg Sør-Korea |
|  i langrenn: |
| De olympiske ringer Vinter-OL for ungdom |
| Gull | 2016 Lillehammer | Langrennscross |
| Gull | 2016 Lillehammer | 10 km fristil |
| Sølv | 2016 Lillehammer | Sprint |
| Langrenn Junior-VM |
| Sølv | 2016 Râșnov | Sprint |
| Sølv | 2016 Râșnov | 10 km klassisk |
| Langrenn Asian Winter Games |
| Gull | 2017 Sapporo |  Sprint  |
| Sølv | 2017 Sapporo |  10 km klassisk  |
| Bronse | 2017 Sapporo |  4x7,5 km  |
| Langrenn Junior-NM |
| Gull | 2015 Hommelvik | Sprint |

**Magnus Bøe** (født 1998) er en norsk-koreansk skiskytter og langrennsløper som representerer Fossum Idrettsforening for langrenn og Idrettslaget TRY for skiskyting i Norge, mens han internasjonalt konkurrerer som **Kim Magnus** for Sør-Korea.

Karriere
--------

### 2014/15-sesongen

Denne sesongen satset Bøe på skiskyting. Han tok fem norgescupseire og ble nummer én sammenlagt.[] Bøe vant gullmedalje i sprint under Junior-NM i langrenn 2015 på Nes i Akershus, og fulgte opp med fjerdeplass i 10 km fristil og sjetteplass i 10 km klassisk under samme mesterskap i Hommelvik.

I Norgescupen i langrenn for junior 2014/15 kom han på femteplass sammenlagt, selv om han kun deltok på fem av de ti rennene i sesongen, hvorav ett renn endte med seier.

### 2015/16-sesongen

5. desember 2015 fikk han sin verdenscupdebut under verdenscupen i langrenn 2015/16 på Lillehammer, der han endte på 66.-plass under 30 km skiatlon. Tre måneder senere fikk han på nytt sjansen under verdenscupsprinten i Drammen, men endte der på 67.-plass i prologen.

Han deltok under Vinter-OL for ungdom 2016 på Lillehammer, der han vant gull i langrennscross foran klubbkamerat Thomas Helland Larsen og finske Lauri Mannila. Han vant også 10 km fristil, og fikk sølv på sprinten, bak Thomas Helland Larsen. 

Under Junior-VM på ski 2016 tok han sølvmedalje på sprint fri teknikk, bak nordmannen Johannes Høsflot Klæbo og foran Giacomo Gabrielli fra Italia. Han fikk også sølv på 10 km klassisk intervallstart.

### 2016/17-sesongen

Han representerte Sør-Korea under Asian Winter Games 2017 i Sapporo i Japan. Der vant han sprinten, og han fikk sølv på 10 km klassisk, bak Akira Lenting fra Japan. I tillegg fikk Sør-Korea bronse på 4 x 7,5 km stafett.

I Norgescupen i langrenn for junior 2016/17 fikk han én andreplass, og endte på niendeplass totalt i klassen 18/19 år.

Personlig
---------

Bøe har norsk far og sørkoreansk mor, har tidligere[*når?*] bodd i Busan, men går[*når?*] på Norges Toppidrettsgymnas i Geilo. Han snakker flytende norsk, koreansk, engelsk og noe tysk.[]

Referanser
----------

1. ↑   (på en) *Olympedia*, 2006, Wikidata Q95606922,
2. ↑  «Magnus Bøe (15) er Sør-Koreas OL-håp i 2018». Aftenposten. 24. februar 2014. Besøkt 15. februar 2016.
3. ↑  «Magnus fra Bekkestua tok OL-gull». Budstikka. 13. februar 2016. Besøkt 15. februar 2016.
4. ↑  Sapporo 2017 - *Results - Cross-Country Skiing*, besøkt 29. september 2017.
5. ↑  «South Korean-Norwegian biathlon starlet impresses in Norwegian cross-country competition». Norges ambassade i Seoul. 3. mars 2014. Arkivert fra originalen 22. februar 2016. Besøkt 15. februar 2016.

Eksterne lenker
---------------

* (en) Magnus Bøe – Olympedia Rediger på Wikidata

* (en) Magnus Bøe – FIS (langrenn) Rediger på Wikidata

* (en) Magnus Bøe – TheSports.org Rediger på Wikidata
* (en) Profil hos Ungdoms-OL 2016 (arkivert)